Datums skatāms laika zīmogā Nr. ĀNP/1-12-1/24/468

**Valsts kasei**

Iesniegšanai e-Pārskatu sistēmā

**Budžeta izpildes ziņojums par Ādažu novada pašvaldības konsolidētā 2023. gada pārskatu**

*Sagatavots pamatojoties uz Ministru kabineta 2021. gada 28. septembra noteikumu Nr.652 „Gada pārskata sagatavošanas kārtība” 129. punktu*

1. **Normatīvie akti, kas regulē pašvaldības budžeta izstrādāšanas un klasifikācijas pamatprincipus**

Ādažu novada pašvaldības (turpmāk – pašvaldība) budžetu izstrādā saskaņā ar pašvaldības 2023. gada 22. marta noteikumiem Nr.9 “Pašvaldības budžeta izstrādāšanas un izpildes kārtība” (turpmāk – noteikumi) noteikto.

Šie iekšējie noteikumi nosaka pašvaldības budžeta izstrādāšanas, apstiprināšanas, izpildes, grozīšanas un kontroles nosacījumus un veicamās darbības.

Noteikumu mērķis ir noteikt vienotu kārtību budžeta izstrādāšanai un izpildei pašvaldības institūcijās, t.sk., domes izveidotās komisijās.

Budžets ir pašvaldības darbības finanšu instruments tai noteikto funkciju izpildei, plānojot nepieciešamos finanšu līdzekļus tā, lai izdevumus segtu atbilstoši ieņēmumi. Budžets tiek sastādīts saimnieciskajam gadam, kas sākas katra gada 1. janvārī un beidzas 31. decembrī.

Budžets sastāv no pamatbudžeta un ziedojumu un dāvinājumu tāmēm, ko veido ārējos normatīvajos aktos noteiktā kārtībā. Budžetā ir ieņēmumu, izdevumu un finansēšanas daļa, ko izstrādā atbilstoši Ministru kabineta noteiktajai budžeta ieņēmumu, izdevumu un finansēšanas klasifikācijai.

Budžetā var paredzēt līdzekļus neparedzētiem izdevumiem un to apjoms nedrīkst pārsniegt 2 % no plānotajiem pašvaldības izdevumiem gadā. Lēmumu par līdzekļu izlietošanu neparedzētiem izdevumiem pieņem pašvaldības domes (turpmāk – dome) Finanšu komiteja.

Budžetu izstrādā un iesniedz apstiprināšanai domei ne vēlāk, kā divu mēnešu laikā pēc kārtējā valsts budžeta likuma izsludināšanas.

Pārskatus par budžeta izpildi kārtējā gada 1., 2. un 3. ceturksnī domes Grāmatvedības nodaļa publisko pašvaldības tīmekļvietnē nākamajā mēnesī.

Pašvaldības finanšu vadības organizācijas struktūru un kompetenci nodrošina tās administrācija. Domes izveidotu iestāžu, struktūrvienību, komisiju un budžeta programmu vadītāji (turpmāk – Izpildītāji) nodrošina finanšu vadību apstiprinātā finansējuma izlietošanai un budžeta tāmju (turpmāk – tāmes) projektu sagatavošanai.

Finanšu vadības mērķis ir efektīvas sistēmas radīšana, lai nodrošinātu likumīgu, lietderīgu un ekonomiski pamatotu budžeta līdzekļu izlietošanu atbilstoši novada attīstības programmai, pašvaldības saistošajiem noteikumiem un domes lēmumiem.

Izpildītāji:

* atbild par apstiprinātās tāmes finanšu līdzekļu likumīgu, lietderīgu un ekonomiski pamatotu izlietošanu, atbilstoši funkcijām un uzdevumiem;
* nodrošina tāmēs apstiprināto visu ieņēmumu savlaicīgu saņemšanu pilnā apmērā un izlietošanu saskaņā ar domes noteiktiem mērķiem, plāniem un uzdevumiem;
* nekavējoties informē izpilddirektoru un finansistu par problēmām tāmes izpildē un finanšu vadībā.

Apstiprinātajā tāmē neiekļautus izdevumus Izpildītāji var vizēt apmaksai tikai Noteikumu IV. daļā noteiktajā kārtībā.

**Pilnvaru un atbildības sadalījums budžeta sagatavošanas procesā**

|  |  |
| --- | --- |
| **Institūcijas un atbildīgās personas** | **Pilnvaras un atbildība** |
| Dome | 1. Apstiprina Izsniedzēju budžeta pieprasījumus un tāmes.2. Pieņem saistošos noteikumus par budžetu un tā grozījumiem.3. Apstiprina pārskatus par budžeta izpildi. |
| Domes komitejas | 1. Atbilstoši savai kompetencei izskata tāmju projektus un sniedz atzinumu Finanšu komitejai.2. Izskata subsīdiju un dotāciju pieprasījumus. |
| Finanšu komiteja | 1. Sniedz atzinumus par:1.1. budžeta projektu un tā grozījumiem;1.2. prioritātēm līdzekļu sadalījumā, ja netiek izpildīta budžeta ieņēmumu daļa;1.3. projektiem, kas saistīti ar finanšu resursu izlietošanu;1.4. lēmumu projektiem, ja to izpilde saistīta ar budžetā neparedzētiem izdevumiem vai grozījumiem ieņēmumu daļā. |
| Domes priekšsēdētājs | 1. Atbild par budžeta izstrādāšanu un iesniegšanu domei ne vēlāk kā 2 mēnešu laikā pēc valsts budžeta likuma izsludināšanas.2. Atbild par budžeta izpildes procesa organizāciju un vadību ārējos normatīvajos aktos noteiktā kārtībā. |
| Izpilddirektors | 1. Organizē un piedalās budžeta projekta un tā grozījumu izstrādāšanā.

2. Organizē budžeta izpildi. |
| Finansists | 1. Sagatavo budžeta projektu, t.sk.:1.1. izvērtē Izpildītāju aprēķinus par nepieciešamajiem resursiem;1.2. saskaņo Izpildītāju sagatavotās tāmes;1.3. apkopo tāmes un to skaidrojumus budžeta kopsavilkumā;1.4. iesniedz budžeta projektu Finanšu komitejai un domei.2. Analizē un kontrolē budžeta izpildi.3. Sagatavo budžeta grozījumus. |
| Izpildītāji | 1. Atbilstoši savai kompetencei sastāda tāmes, t.sk.:1.1. apkopo informāciju veic detalizētus aprēķinus par nepieciešamajiem finanšu resursiem;1.2. sagatavo tāmes un veic nepieciešamās korekcijas tajās;1.3. izvērtē un plāno apstiprināto finanšu resursu izlietojumu, nodrošina to izlietojuma lietderību. |

**Budžeta izpildē iesaistītās iestādes un struktūrvienības**

Domes padotībā ir 18 iestādes un atsevišķas struktūrvienības - Ādažu novada administrācija, Ādažu vidusskola, Ādažu pirmsskolas izglītības iestāde “Strautiņš”, Kadagas pirmsskolas izglītības iestāde “Mežavēji”, Ādažu bibliotēka, Ādažu novada mākslu skola, Ādažu novada bāriņtiesa, Ādažu novada būvvalde, Ādažu novada sociālais dienests, Ādažu bērnu un jaunatnes sporta skola, Ādažu novada kultūras centrs, Ādažu pašvaldības policija, Ādažu novada pašvaldības administratīvā komisija, Ādažu novada pašvaldības vēlēšanu komisija, Carnikavas bibliotēka, Carnikavas pamatskola, Carnikavas pirmsskolas izglītības iestāde "Riekstiņš" un Siguļu pirmsskolas izglītības iestāde "Piejūra".

**Domes līdzdalība kapitālsabiedrībās:**

Dome ir 100 % daļu turētāja 3 kapitālsabiedrībās:

* PSIA „Ādažu slimnīca” - sniedz veselības aprūpes pakalpojumus;
* SIA „Ādažu Namsaimnieks“ - sniedz siltumapgādes pakalpojumus;
* SIA „Ādažu Ūdens” - sniedz ūdenssaimniecības pakalpojumus.

Dome ir 2 kapitālsabiedrību līdzīpašniece:

* SIA „Garkalnes ūdens” - sniedz ūdenssaimniecības pakalpojumus
* SIA „Jaunā skola” - sniedz izglītības pakalpojumus.

**2. Pašvaldības finansējums un tā izlietojums 2023. gadā**

| **Nr.** | **Finansiālie rādītāji** | **Budžeta izpilde** |
| --- | --- | --- |
| **2023.** | **2022.** |
| **1.** | **IEŅĒMUMI** | **48 693 039** | **44 600 084** |
| 1.1. | Nodokļu ieņēmumi | 33 753 737 | 31 096 595 |
| 1.2. | Nenodokļu ieņēmumi  | 922 241 | 914 3525 |
| 1.3. | Pašu ieņēmumi | 2 239 357 | 1 633 350 |
| 1.4. | Ārvalstu finanšu palīdzība | 86 | 223 919 |
| 1.5. | Transferti | 11 777 618 | 10 731 865 |
| **2.** | **IZDEVUMI** | **44 361 363** | **48 035 435** |
| 2.1. | Uzturēšanas izdevumi (kopā), t.sk.: | 40 838 287 | 36 281 647 |
| *2.1.1.* | *kārtējie izdevumi* | 32 362 171 | 27 700 468 |
| *2.1.2.* | *procentu izdevumi* | 1 224 462 | 121 450 |
| *2.1.3.* | *dotācijas un sociālie pabalsti* | 1 475 976 | 1 285 905 |
| *2.1.4.* | *uzturēšanas izdevumu transferti* | 5 775 678 | 7 173 824 |
| 2.2. | Izdevumi kapitālieguldījumiem | `3 523 076 | 11 753 788 |
| **3.** | **FINANSĒŠANA** |  |  |
| 3.1. | Līdzekļu atlikums gada sākumā | 7 743 076 | 5 688 370 |
| 3.2. | Saņemtie aizņēmumi | 1 415 146 | 8 666 360 |
| 3.3. | Ieguldījumi kapitālsabiedrību pamatkapitālā | 150 000 | 0 |
| 3.4. | Kredītu atmaksa | 3 584 831 | 3 176 303 |
| 3.5. | Līdzekļu atlikums gada beigās | 9 755 067 | 7 743 076 |

**Ieņēmumi** bija 48 693 039 *euro* (par 4 092 955 *euro* (8 %) vairāk, nekā 2022.g.). Ieņēmumus veidoja galvenokārt nodokļi (33 753 737 *euro*), transferti (11 777 618 *euro*), nenodokļu ieņēmumi (922 241 *euro*) kā arī maksas pakalpojumi (2 239 357 *euro*).

Iedzīvotāju ienākuma nodokļa ieņēmumi bija 30 345 932 *euro*, t.i., 65 % no pamatbudžeta ieņēmumiem (par 2 447 764 *euro* vairāk, nekā 2022.g.).

Nekustamā īpašuma nodokļa ieņēmumi bija 3 332 419 *euro*, t.i., 7 % no visiem ieņēmumiem (par 204 106 *euro* vairāk, nekā 2022.g.).

Liels ieņēmumu postenis bija mērķdotācijas un valsts budžeta transferti - 11 777 618 *euro* (ieskaitot pašvaldību savstarpējo norēķinu ieņēmumus). Lielāko daļu no tiem veidoja Eiropas struktūrfondu līdzfinansējumi investīciju projektiem 643 427 *euro* apmērā un atalgojums domes izglītības iestāžu pedagogiem 5 449 092 *euro* apmērā.

Mērķdotācija ceļu uzturēšanai bija 375 056 *euro*, kas bija par 50 846 *euro* vairāk kā 2022. gadā. 2023.gadā budžeta izpildes gaitā ieņēmumu sadaļā notika līdzekļu pieaugums, jo gada laikā transferti tika precizēti atbilstoši faktiskajai situācijai, pieauga pašvaldības iestāžu ieņēmumi, jo bija lielāks pašvaldības sniegto pakalpojumu pieprasījums, nekā tika plānots gada sākumā un iedzīvotāju ienākuma nodokļa izpilde bija par 2 338 866 *euro* lielāka kā sākotnēji tika prognozēts.

**Izdevumi** bija 44 361 363 *euro* (t.sk. iemaksas pašvaldību finanšu izlīdzināšanas fondā 4 687 057 *euro*). Izdevumi 2023. gadā bija par 3 674 072 *euro* (par 8 %) mazāk, nekā 2022. gadā.

Uzturēšanas izdevumi bija 40 838 287 *euro* (par 4 556 640 *euro* (11 %) vairāk, nekā 2022. g.). To lielāko daļu veidoja izdevumi izglītībai (20 069 860 *euro*).

Arī 2023.gada budžeta izpilde netika nodrošināta pilnā apmērā, jo vairāku investīciju projektu uzsākšana un virzība noritēja lēnāk kā sākumā tika prognozēts.

**Ziedojumi un dāvinājumi**

Pašvaldība saņēma mantas ziedojumus 1 779 929 *euro* vērtībā un naudas ziedojumus 450 *euro* kopsummā.

Dome dāvinājumā no īpašniekiem saņēma arī 3 izbūvētas ielas - Vainagu ielu, Pumpuru ielu Žagatu ielu.

**Valsts aizņēmumu izlietojums**

Tika veikta aizņēmumu pamatsummu atmaksa valsts pamatbudžetā, kopā 3 584 831 *euro*.

**Pašvaldības aizņēmumu pārskats (EUR)**

|  |  |  |  |  |  |
| --- | --- | --- | --- | --- | --- |
| Nr. | Aizņēmuma mērķis | Saņemts | Apmaksas termiņš | Aizņēmuma summa | **Atlikums 31.12.2023.** |
| 1 | 1.kārtas 2.posma finanšu stabilizācija | 2011 | 2036 | 2 099 988.00 | **1 294 853.19** |
| 2 | 1.kārtas 3.posma finanšu stabilizācija | 2011 | 2031 | 6 628 760.00 | **3 140 788.84** |
| 3 | 2.kārtas 1.posma finanšu stabilizācija -SIA''Ādažu Ūdens'' pamatkapitāla palielināšana | 2012 | 2032 | 871 076.00 | **426 588.23** |
| 4 | Projekta “Gaujas ielas A, Ādažos, pārbūve un rekonstrukcija, 1. – 3.kārta” īstenošanai | 2017 | 2032 | 1 925 611.00 | **1 128 834.00** |
| 5 | Projekta "Gaujas ielas A, Ādažos, pārbūve un rekonstrukcija" 4.kārtas "Lietus ūdens kanalizācijas tīklu izbūve Gaujas ielā A" īstenošana | 2017 | 2032 | 154 450.00 | **91 630.00** |
| 6 | Projekta "Vispārējās izglītības iestādes mācību vides uzlabošana Ādažu novadā" īstenošana | 2018 | 2048 | 11 123 368.00 | **9 309 608.00** |
| 7 | ELFLA projekts (Nr.17-04-A00702-000124) "Pašvaldības autoceļa ar grants segumu "Garciema dzelzceļa pārbrauktuve-Ādažu muiža" posma pārbūve Carnikavas novadā" īstenošana | 2018 | 2038 | 511 139.00 | **289 446.00** |
| 8 | Projekta "Carnikavas novada ielu, tiltu un ielu apgaismojuma infrastruktūras izbūve, rekonstrukcija un atjaunošana" īstenošanai | 2018 | 2038 | 279 521.00 | **209 902.00** |
| 9 | Pašvaldības autonomo funkciju veikšanai nepieciešamā transporta iegāde | 2018 | 2025 | 55 899.00 | **13 416.00** |
| 10 | ERAF projekta (Nr.5.4.1.1/17/A/006) "Atpūtas taka dabas parkā "Piejūra" Carnikavā, Carnikavas novadā" īstenošana | 2018 | 2038 | 331 779.00 | **153 700.00** |
| 11 | Latvijas-Igaunijas pārrobežau sadarbības programmas projekta (Nr.Est-Lat 22) "Hiking route along the Baltic sea coastline in Latvia-Estonia" ietvaros projekta daļas "Gājēju taka Garciemā" īstenošanai | 2018 | 2033 | 49 472.00 | **14 060.00** |
| 12 | Prioritārā investīciju projekta "Bērnu rotaļu laukumi Carnikavas novadā" īstenošanai | 2018 | 2028 | 34 291.00 | **15 966.00** |
| 13 | Projekta "Moduļu tipu ēku projektēšana un būvniecība izglītības funkcijas nodrošināšanai" īstenošana | 2018 | 2048 | 3 496 295.00 | **3 118 401.00** |
| 14 | Projekta "Pirmskolas izglītības iestādes "Piejūra" būvniecība, pieguļošās teritorijas pārbūve | 2018 | 2048 | 2 614 009.00 | **2 327 139.31** |
| 15 | Projekta "Carnikavas novada ielu, tiltu un ielu apgaismojuma infrastruktūras izbūve, rekonstrukcija un atjaunošana, 2.kārta" īstenošanai | 2018 | 2038 | 190 128.00 | **143 836.00** |
| 16 | Projekta "Carnikavas novada ielu, tiltu un ielu apgaismojuma infrastruktūras izbūve, rekonstrukcija un atjaunošana, 3.kārta" īstenošanai | 2018 | 2038 | 178 211.00 | **135 700.00** |
| 17 | Projekta "Attekas ielas turpinājuma, savienojuma ar Pirmo ielu un siltumtrases no katlu mājas Attekas ielā 43 līdz Gaujas 16 izbūve" īstenošana | 2018 | 2033 | 1 174 140.00 | **789 515.99** |
| 18 | ERAF projekta nr.3.3.1.0/16/I/020 "Muižas ielas industriālās teritorijas infrastruktūras sakārtošana ražošanas zonas pieejamības un uzņēmējdarbības vides uzlabošanai Ādažu novadā" īstenošanai | 2018 | 2028 | 388 133.00 | **185 098.00** |
| 19 | Projekta "Carnikavas novada ielu, tiltu un ielu apgaismojuma infrastruktūras izbūve, rekonstrukcija un atjaunošana, 4.kārta" īstenošanai | 2018 | 2038 | 160 803.00 | **123 540.00** |
| 20 | Prioritārā investīciju projektu "Siguļu aizsargdambja būvniecība Valteru ielā 18" īstenošanai | 2018 | 2038 | 131 127.00 | **100 920.00** |
| 21 | Investīciju projekta īstenošanai (saistību pārjaunojums) | 2019 | 2035 | 5 678 344.00 | **3 032 184.00** |
| 22 | ELFLA projekts Eimuru-Mangaļu polderu meliorācijas grāvju atjaunošana Carnikavs novadā īstenošanai  | 2019 | 2029 | 117 517.00 | **10 143.00** |
| 23 | ERAF projekts "Uzņēmējdarbības attīstībai nepieciešamās infrastruktūras attīstība Carnikavas nov., Garciemā" īstenošanai  | 2019 | 2049 | 2 227 434.00 | **1 796 220.00** |
| 24 | ERAF projekta nr.4.2.2.0/17/I/068 "Ādažu pirmsskolas izglītības iestādes energoefektivitātes paaugstināšana" īstenošana | 2019 | 2034 | 531 484.00 | **394 052.00** |
| 25 | ERAF projekts (Nr.5.5.1.0/17/I/006) ''Vidzemes piekrastes kultūras un dabas mantojuma iekļaušana tūrisma pakalpojumu izveidē un attīstībā - ''Saviļņojošā Vidzeme'''' īstenošanai | 2019 | 2039 | 605 017.00 | **505 088.00** |
| 26 | Projekta "Vispārējās izglītības iestādes mācību vides uzlabošana Ādažu novadā" 3-4.kārta īstenošana  | 2020 | 2048 | 2 576 368.00 | **2 340 219.52** |
| 27 | ERAF projekta (Nr.3.3.1.0/18/I/007) "Eimuru industriālās teritorijas infrastruktūras sakārtošana ražošanas zonas pieejamības un uzņēmējdarbības vides uzlabošanai Ādažu novadā" īstenošanai  | 2020 | 2035 | 1 410 783.00 | **1 015 266.00** |
| 28 | KF projekta (Nr.5.3.1./17/I/017) "Ūdenssaimniecības pakalpojumu attīstība Carnikavā, III kārta" īstenošanai  | 2020 | 2050 | 824 811.00 | **795 117.00** |
| 29 | Projekta "Carnikavas novada pašvaldības transporta infrastruktūras attīstība" īstenošanai | 2020 | 2040 | 363 119.00 | **309 914.04** |
| 30 | Projekta "Bukultu ielas seguma atjaunošana Baltezera ciemā, Ādažu novadā" īstenošanai  | 2020 | 2025 | 46 993.00 | **17 316.33** |
| 31 | Projekta "Priežu ielas seguma atjaunošana Ādažu ciemā, Ādažu novadā" īstenošanai | 2020 | 2025 | 53 218.00 | **19 607.00** |
| 32 | ERAF projekta (Nr.8.1.2.0/17/I/032) "Carnikava pamatskolas pārbūve un paplašināšana" īstenošanai  | 2021 | 2051 | 9 703 992.00 | **9 314 023.92** |
| 33 | EJZF projekta (Nr.20-04-FL02-F043.0204-000002) "Koka laipu takas izveide Garupē, dabas parkā "Piejūra"" īstenošanai  | 2021 | 2031 | 43 430.00 | **6 148.00** |
| 34 | 2021.gada priorotārā invenstīciju projekta "Pirmsskolas izglītības iestādes "Piejūra" būvniecība" īstenošanai  | 2021 | 2051 | 400 000.00 | **372 671.00** |
| 35 | Budžeta un finanšu vadībai, lai nodrošinātu 2021.gada uzturēšanas izdevumu finansēšanu | 2021 | 2024 | 195 366.00 | **19 244.34** |
| 36 | Projekta "Pirmsskolas izglītības iestādes "Piejūra" būvniecības pabeigšana" īstenošanai | 2021 | 2051 | 279 650.00 | **260 619.00** |
| 37 | Investīciju projektu īstenošanai (saistību pārjaunojums)  | 2021 | 2038 | 2 075 409.00 | **1 411 202.00** |
| 38 | Projekta "Stacijas ielas pārbūve"' īstenošanai  | 2021 | 2051 | 617 703.00 | **575 850.00** |
| 39 | Projekta "Autosstāvvietas izbūve Karlsona parkā Garciemā, Carnikavas novadā" īstenošanai | 2021 | 2041 | 145 332.00 | **130 480.00** |
| 40 | Projekta "Lielās ielas pārbūve" īstenošanai  | 2021 | 2041 | 132 027.00 | **118 409.07** |
| 41 | Projekta "Stāvlaukuma izbūve un seguma atjaunošana Pirmajā ielā pie Ādažu pirmsskolas izglītības iestādes Ādažos, Ādažu novadā" īstenošanai  | 2021 | 2026 | 141 294.00 | **81 807.00** |
| 42 | Projekta "Ķiršu ielas pārbūves un Ziedu ielas seguma atjaunošana Ādažu ciemā, 1. kārta" īstenošanai  | 2021 | 2031 | 581 242.00 | **442 807.86** |
| 43 | Projekta "Iļķenes ceļa un Mežaparka ceļa pārbūve Kadagas ciemā, Ādažu novadā" īstenošanai  | 2021 | 2031 | 697 002.00 | **586 976.00** |
| 44 | ERAF projekta (Nr.9.3.1.1/19/I/016) "Pakalpojumu infrastruktūras attīstība deinstitucionalizācijas plānu īstenošanai Ādažu novadā" īstenošanai | 2021 | 2040 | 186 392.00 | **156 040.00** |
| 45 | Projekta "Carnikavas pamatskolas infrastruktūras uzlabošana un mācību vides labiekārtošana" īstenošanai  | 2021 | 2026 | 247 902.00 | **185 928.00** |
| 46 | EJZF projekta (Nr.21-04-FL02-F043.0209-000001) "Laivu ielas (no Cēlāju ciema līdz jūrai Carnikavā) un tai piegulošā auto stāvlaukuma projektēšana un būvniecība" īstenošanai  | 2022 | 2037 | 178 121.00 | **93 283.52** |
| 47 | ERAF projekta (Nr.5.1.1.0/17/I/009) "Novērst plūdu un krasta erozijas risku apdraudējumu Ādažu novadā, pirmā daļa" īstenošanai  | 2022 | 2037 | 1 230 506.00 | **884 282.34** |
| 48 | Projekta "Gaujas ielas apvienotā gājēju un velo celiņa posmā no Gundegu ielas līdz Zīļu ielai projektēšana, autoruzraudzība un izbūve" investīciju īstenošanai  | 2022 | 2027 | 166 837.00 | **119 365.11** |
| 49 | Projekta "Skolas ielas seguma atjaunošana no betona bruģakmens, posmā no Attekas ielas (V-46) līdz Ādažu pirmsskolas izglītības iestādei Ādažos, Ādažu novadā" investīciju īstenošanai  | 2022 | 2027 | 96 800.00 | **70 486.19** |
| 50 | 2022. gada prioritārā investīciju projekta "Ādažu vidusskolas C korpusa siltināšana, ugunsdrošības un apziņošanas sistēmas uzstādīšana un Ādažu stadiona rekonstrukcija" īstenošanai.  | 2022 | 2032 | 496 340.00 | **469 525.00** |
| 51 | EJZF projekta (Nr. 20-04-FL02-F043.0204-000006) "Aizvēju ielas, Garciemā dubultā virsmas apstrāde" īstenošanai.  | 2022 | 2029 | 6 469.00 | **5 336.00** |
| 52 | 2022. gada prioritārā investīciju projekta "Carnikavas pamatskolas sporta kompleksa rekonstrukcija" īstenošanai.  | 2022 | 2037 | 503 660.00 | **494 872.00** |
| 53 | Projekta "Carnikavas pamatskolas sporta kompleksa rekonstrukcija" investīciju īstenošanai.  | 2022 | 2032 | 300 000.00 | **291 924.00** |
| 54 | ERAF projekta (Nr.5.1.1.0/17/I/009) "Novērst plūdu un krasta erozijas risku apdraudējumu Ādažu novadā, pirmā daļa" īstenošanai. | 2022 | 2037 | 3 606.00 | **214 284.25** |
| 55 | ELFLA projekts (Nr.22-04-AL11- A019.2202-000002) "Apgaismojuma izbūve uz Salas aizsargdambja D-2 posmā, Carnikavas pagastā. | 2023 | 2024 | 292 889.00 | **37 335.00** |
| 56 | Prioritārais investīciju projekts "Carnikavas stadiona rekonstrukcija” | 2023 | 2038 | 495 501.00 | **495 501.00** |
| 57 | EJZF projekts (Nr.22-04-FL02-F043.0212-000001) "Auto stāvlaukuma un atpūtas vietu abiekārtojuma projektēšana un būvniecība Lilastē”,  | 2023 | 2026 | 167 687.00 | **167 687.00** |
| 58 | Projekta "Ķiršu ielas pārbūve Ādažos III kārta, posmā no Saules ielas līdz Attekas ielai (V46) 0,18 km Ādaži, Ādažu pagasts, Ādažu novads" investīciju īstenošanai, | 2023 | 2033 | 287 500.00 | **165 175.93** |
| 59 | Projekta "Ādažu vidusskolas "B" korpusa siltināšana" investīciju īstenošanai, A2/1/23/429, tranče Nr.P-344/2023 | 2023 | 2035 | 353 750.00 | **274 727.44** |
| **KOPĀ** | **66 859 695.00** | **50 694 060.42** |

**Kapitāla vērtība**

Pašvaldības kapitālsabiedrību un radniecīgo kapitālsabiedrību 2023. gada saimnieciskās darbības rezultāti:

* SIA “Ādažu Namsaimnieks” zaudējumi bija 34 904 *euro* (2022.gada zaudējumi 35 090 *euro*);
* SIA “Ādažu slimnīca” peļņa bija 17 642 *euro* (2022.gada peļņa 3 261 *euro*);
* SIA „Ādažu Ūdens” zaudējumi bija 166 665 *euro* (2022.gada zaudējumi 316 017 *euro*);
* SIA „Garkalnes Ūdens” zaudējumi bija 27 753 *euro* (2022.gada zaudējumi 15 013 *euro*);
* SIA “Jaunā skola” zaudējumi bija 10 874 *euro* (2022.gada zaudējumi 14 437 *euro*).

Kapitālsabiedrību darbības finanšu rezultātā domes ieguldījumu kopējā vērtība samazinājās tajās SIA, kas strādāja ar zaudējumiem.

**Pašvaldības līdzdalība PAŠVALDĪBAS uzņēmumu kapitālā (EUR)**

| **Kapitālsabiedrība** | **Ieguldījums** uz 01.01.2023. | **Izmaiņas** („+” vai „–”) | **Ieguldījums** uz 31.12.2023. | **% no kopapjoma** |
| --- | --- | --- | --- | --- |
| SIA „Ādažu Namsaimnieks” | **532 877** | -34 904 | **497 973** | 100 % |
| PSIA „Ādažu slimnīca” | **609 505** | 17 642 | **627 147** | 100 % |
| SIA „Ādažu Ūdens” | **3 953 062** | 514 461 | **4 467 523** | 100 % |

**Pašvaldības līdzdalība RADNIECĪGO uzņēmumu kapitālā (EUR)**

| **Kapitālsabiedrība** | **Ieguldījums** uz 01.01.2023. | **Izmaiņas** („+” vai „–”) | **Ieguldījums** uz 31.12.2022. | **% no kopapjoma** |
| --- | --- | --- | --- | --- |
| SIA „Jaunā skola” | **176 690** |  -10 874 | **165 816** | 18.78 % |
| SIA „Garkalnes ūdens” | **564 543** |  -27 753 | **536 790** | 18.89 % |

**Darbības turpināšanas pieņēmums**

Ukrainas Republikā turpinās karadarbība. Nav paredzams, kā situācija varētu attīstīties nākotnē, un līdz ar to, pastāv ekonomikas attīstības nenoteiktība un riski ar energoresursu sadārdzinājumu un situācijas neprognozējamību ilgtermiņā. Pašvaldības vadība regulāri izvērtē situāciju un uzskata, ka pašvaldība spēs pārvarēt šo situāciju. Tomēr šis secinājums balstās uz informāciju, kas pieejama šī finanšu pārskata parakstīšanas brīdī un turpmāko notikumu ietekme uz pašvaldības darbību nākotnē var atšķirties no vadības izvērtējuma.

Minētais notikums pēc bilances neatstāj ietekmi uz 2023. gada pārskata rezultātiem.

**3. Cita publiski pieejama informācija par domi**

Pašvaldības publiskie pārskati pieejami pašvaldības oficiālajā tīmekļvietnē <https://www.adazunovads.lv/lv>.

|  |  |
| --- | --- |
| Pašvaldības domes priekšsēdētājas vietnieks attīstības jautājumos  | Valērijs Bulāns |
|  |  |

ŠIS DOKUMENTS IR PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

*E.Liepiņš, 26318072*

*edgars.liepins@adazi.lv*